อัสนี เชิดชัย

อัสนี เชิดชัย (เกิด 13 กุมภาพันธ์ พ.ศ. 2503) เป็นนักธุรกิจที่เป็นทายาทกลุ่มธุรกิจรถโดยสาร และอดีตสมาชิกสภาผู้แทนราษฎร แบบบัญชีรายชื่อ สังกัดพรรคเพื่อไทย

 ประวัติ 
อัสนี เกิดเมื่อวันที่ 13 กุมภาพันธ์ พ.ศ. 2503 ที่อำเภอปากช่อง จังหวัดนครราชสีมา เป็นบุตรนายวิชัย กับนางสุจินดา เชิดชัย (ถึงแก่กรรมแล้ว) มีน้องชาย 1 คนคือ สุรวุฒิ เชิดชัย นายกเทศมนตรีเทศบาลนครนครราชสีมา ด้านครอบครัวสมรสกับนางลินดา เชิดชัย อดีตผู้แทนการค้าไทย มีบุตร 3 คน โดยบุตรสาวคนโตชื่อ อัญมณี เชิดชัย“อัญมณี เชิดชัย” หลานเจ๊เกียว ว่าที่ ดร.จากลอนดอน

สำเร็จการศึกษาชั้นประถมศึกษาจากโรงเรียนอัสสัมชัญนครราชสีมา ชั้นมัธยมศึกษาจากโรงเรียนเทพศิรินทร์ ระดับปริญญาตรี จากคณะรัฐศาสตร์ มหาวิทยาลัยรามคำแหง ระดับปริญญาโท คณะรัฐประศาสนศาสตร์ สถาบันบัณฑิตพัฒนบริหารศาสตร์ และปริญญาเอก จากมหาวิทยาลัยราชภัฏสวนดุสิต 

ในเดือน พฤษภาคม พ.ศ. 2553 เขาเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ จัดเวทีที่จังหวัดนครราชสีมาภาค 2 บุกรื้อเวทีแดงโคราชแล้ว

 การทำงาน 
อัสนี เป็นนักธุรกิจในกลุ่มธุรกิจอุตสาหกรรมยานยนต์ ในนามกลุ่มเชิดชัย หรือ บริษัทอู่เชิดชัยอุตสาหกรรม จำกัด ต่อมาได้รับเลือกตั้งเป็นสมาชิกสภาจังหวัดนครราชสีมา 3 สมัย เป็นประธานสภาจังหวัดนครราชสีมา และได้รับเลือกตั้งเป็นสมาชิกสภาผู้แทนราษฎร แบบสัดส่วน ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 สังกัดพรรคพลังประชาชน และได้รับเลือกตั้งอีกสมัยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 สังกัดพรรคเพื่อไทย

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 60ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ใน พ.ศ. 2561 อัสนีและลินดาได้ย้ายมาร่วมงานกับพรรคเพื่อชาติ นอกจากนี้อัสนียังเป็น 1 ในผู้ร่วมก่อตั้งกลุ่มการเมืองที่มีชื่อว่า "กลุ่มพลังโคราช"

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทยประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๓๘, ๒ ธันวาคม ๒๕๕๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๒ , เล่ม ๑๒๖ ตอนที่ ๑๖ ข หน้า ๗๘, ๔ ธันวาคม ๒๕๕๒

 อ้างอิง 

หมวดหมู่:บุคคลจากอำเภอปากช่อง
หมวดหมู่:นักธุรกิจจากจังหวัดนครราชสีมา
หมวดหมู่:นักการเมืองจากจังหวัดนครราชสีมา
หมวดหมู่:สมาชิกสภาผู้แทนราษฎรไทยแบบสัดส่วน
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคพลังประชาชน (พ.ศ. 2541)
หมวดหมู่:นักการเมืองพรรคเพื่อไทย
หมวดหมู่:พรรคเพื่อชาติ
หมวดหมู่:คู่สมรสของนักการเมืองไทย
หมวดหมู่:บุคคลจากโรงเรียนอัสสัมชัญนครราชสีมา
หมวดหมู่:บุคคลจากโรงเรียนเทพศิรินทร์
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:บุคคลจากคณะรัฐประศาสนศาสตร์ สถาบันบัณฑิตพัฒนบริหารศาสตร์
หมวดหมู่:บุคคลจากโรงเรียนกฎหมายและการเมือง มหาวิทยาลัยสวนดุสิต